פואד פארס

פואד פארס (נולד ב-7 ביולי 1955) הוא ביולוג ופרמקולוג ישראלי בן העדה הדרוזית, פרופסור חבר ומנהל המעבדה לגנטיקה מולקולרית באוניברסיטת חיפה, מנהל המעבדה לגנטיקה בית חולים כרמל ויזם בתחום הביוטכנולוגיה, היה שותף ואחד ממובילי הפיתוח בחברת הביומד פרולור.

 קורות חיים 

פואד פארס נולד בכפר חורפיש ב-1955. הוא סיים תואר ראשון בביולוגיה ב-1977 מהאוניברסיטה העברית בירושלים ותואר שני במדעי הרפואה ב-1983 מהטכניון. ב-1987 סיים את הדוקטורט בפרמקולוגיה בטכניון ובהצטיינות אחרי שפרסם יותר מ-25 מאמרים במסגרת הדוקטורט וגילה מסלול קולטני חדש במערכת העצבים (בנזודיאזפינים), אשר נחקר עד היום במעבדות הפקולטה לרפואה בטכניון. את הפוסט דוקטורט עשה במעבדה לפרמקולוגיה וביולוגיה מולקולרית שבאוניברסיטת וושינגטון בסנט לואיס, מיזורי, ארצות הברית. ובמסגרת הזו פיתח שיטות ייחודיות ופורצות דרך בהנדסה גנטית ופיתוח חלבונים רקומביננטים. כיום הוא פרופסור חבר במחלקה לביולוגיה של האדם באוניברסיטת חיפה.

בשנת 1991 פארס חזר לישראל, ייסד וניהל את המחלקה הגנטית בבית חולים כרמל בחיפה. המעבדה מעניקה שירותים גינטיים וסריקת מוטציות גנטיות לצבור הרחב.

הנשיא רובי ריבלין ביקר במעבדה לגנטיקה מולקולרית בראשות פרופסור פואד פארס ועמד מקרוב על עבודות המחקר המתבצעות במעבדה ובעיקר בחקר מחלת הסרטן, התפעל מן הפיתוחים הרפואיים והודה לפרופ' פארס וחוקריו.

פארס היה חבר המועצה להשכלה גבוהה משנת 2011 ועד שנת 2025, ובמסגרתה פעל בוועדת המשנה לטכנולוגיה והנדסה, בוועדת המשנה להערכת איכות והבטחתה ובוועדת המשנה להרחבת נגישות המגזר הערבי להשכלה גבוהה. את כל פעילותו במועצה ובוועדות השונות עשה פארס מתוך השקעה אישית של זמנו וללא תגמול, מתוך אמונה עמוקה בתרומה לחברה בישראל ולשיפור הנגישות לאקדמיה עבור כלל המגזרים והקהילות בה הוא חי ופועל.

פארס היה ממייסדי חברת הביוטכנולוגיה פרולור, שהוקמה על בסיס טכנולוגיה שפותחה במעבדתו, והחברה נרכשה באפריל 2013 בעסקת מניות על ידי OPKO Health בהיקף של כ-480 מיליון דולר, כאשר שמו נקשר תדיר עם הקמת פרולור והאקזיט שבוצע בעסקה זו. במישור המחקר והפיתוח הפרמצבטי, הוא נמנה עם המפתחים של הפלטפורמה לחלבונים ארוכי-טווח ותרם ליצירת ELONVA, תכשיר FSH ארוך-טווח המאושר לשיווק באיחוד האירופי על ידי Merck לצורך גירוי שחלתי מבוקר בטיפולי IVF, המאפשר הפחתת עומס הזריקות באמצעות השפעה מתמשכת של שבוע לאחר הזרקה בודדת בתחילת המחזור הטיפולי.

תרומתו האקדמית משתרעת מעבר לפיתוחים תעשייתיים, וכוללת פעילות מחקרית ענפה ופרסומים מדעיים רבים בתחומי הביולוגיה המולקולרית והפרמקולוגיה, כפי שמשתקף בתדמיות המעבדה והצהרות המוסדיות אודות פועלו. תחומי העניין והמחקר של פארס כוללים גם פיתוח גישות מבוססות טבע לטיפול במחלות סרטניות ובהשמנה, הנשענות על מנגנונים מדעיים ונכסי קניין רוחני מוגנים, כפי שדווח בהקשרים של פרויקטי פיתוח וטיפולים חדשניים מבוססי מרכיבים טבעיים.

פארס חקר מספר מיצויים צמחיים לטיפול במחלת הסרטן ובמסגרת המחקר גילה ופיתח שיטת בידוד מולקולה חדשה ופעילה מהמצוי בפטריה ייחודית ויחד עם ד"ר באסם פארס בוגר בית הספר לרפואה של הטכניון שהתמחה בחקר הסרטן ומייסד חברת NEXA, הם שילבו את המיצויים הפטרתיים יחד עם קנבנואידים העשוי מחומרים שיוצרו מקנאביס אלו אמורים לשמש להריגת תאים סרטניים של המעי הגס והפנקריאס. כיום הם עובדים על פיתוח פתרונות רפואיים טבעיים כדי למזער תופעות לוואי השכיחות בטיפולים רפואיים מערביים, בנוסף למחקר ופיתוח חלבונים רקומביננטים לטיפול במחלות אצך בני אדם.

 קישורים חיצוניים 



פרופ' פואד פארס באתר אוניברסיטת חיפה

Fuad Fares: Druze hi-tech pioneer
Meet Prof. Fuad Fares, Head of the Molecular Genetics
נשיא המדינה התפעל ממחקריו של פרופ' פואד פארס

הערות שוליים

קטגוריה:ביולוגים ישראלים
קטגוריה:סגל אוניברסיטת חיפה: ביולוגיה
קטגוריה:אנשי חינוך דרוזים ישראלים
קטגוריה:מדענים דרוזים ישראלים
קטגוריה:חברי המועצה להשכלה גבוהה
קטגוריה:פרמקולוגים ישראלים
קטגוריה:חורפיש: אישים
קטגוריה:בוגרי האוניברסיטה העברית בירושלים
קטגוריה:בעלי תואר דוקטור מהטכניון - מכון טכנולוגי לישראל
קטגוריה:ישראלים שנולדו ב-1955
קטגוריה:מדענים ישראלים